Donbassda harbiy harakatlar davom etmoqda, Kiyevda rus kemasiga atalgan yangi pochta markasi. Urush suratlari

Rossiya Donbassda yurish qilishda davom etmoqda. 23 may kuni kechqurungi murojaatida Ukraina prezidenti Volodimir Zelenskiy rossiyalik harbiylar ayniqsa Baxmut, Popasnaya va Severodonetsk yo‘nalishlarida faol harakatlanayotganini aytdi. Xarkov yo‘nalishida Rossiya chekinmoqda, ammo Ukraina qurolli kuchlari Bosh shtabiga ko‘ra, avval egallangan pozitsiyalarni saqlab qolish uchun harbiy harakatlarni davom ettirmoqda.  Mariupolda epidemiya xavfi ortmoqda: shahar meri maslahatchisi Petro Andryushchenkoning so‘zlariga ko‘ra, kuchli yomg‘irlar shaharga chiqindi va jasad zahrini tarqatmoqda. Kiyev sudida rossiyalik serjant Vadim Shishimarin tinch aholi vakilini o‘ldirgani uchun umrbod qamaldi. Britaniya razvedkasi ma’lumotiga ko‘ra, Rossiya urushning uch oyida SSSR Afg‘onistonda to‘qqiz yil davomida yo‘qotganidan ko‘proq harbiysidan ayrilgan bo‘lishi mumkin. BMT hisoblariga ko‘ra, tarixda ilk bor dunyo bo‘ylab qochqinlar soni 100 million kishidan oshdi.
Quyida 23 may kuni Ukrainaning turli hududlarida olingan suratlar.
Donbass shimoli
Kiyev 
Xarkov 
Bucha